Poyntons gebou gesluit | Die Vryburger
Groter Pretoria se burgemeester en senior lede van die nooddienste het die onmiddellike ontruiming van die Poyntons gebou in Pretoria gelas.
Die Departement van Korrektiewe Dienste gebruik die gebou as hul hoofkantoor.
Water versterkers en water stoor tenks bestaan nie meer, dus sou 'n brand ontstaan kan die vuur nie geblus word nie.
Foutiewe ligte wat vonke afgee is gevind in stoorkamers waar duisende lêers is.
Daar is glo in 2016 reeds aangetoon dat die gebou nie geskik is vir kantoorruimtes nie.
Na die brand van die Bank van Lissabon gebou in Johannesburg, waartydens drie brandweer beamptes dood is, het munisipaliteite skielik wakker geskrik en begin kyk na die toestand van geboue in die stede.